Source: http://antares-club.ro/category/antaresfest/
Timestamp: 2017-12-12 08:07:05+00:00

Document:
Categorie: AntareSFest
Publicat în data de: 12-07-2017
Regulament AntareSFest 2017
Festivalul național AntareSFest 2017 Brașov, ediția I, se va desfășura pe parcursul a trei zile: 8, 9 și 10 septembrie 2017,în incinta hotelului Capitol din Braşov, Bd. Eroilor nr. 19.
Articolul 1: Tema festivalului
2.1. Tema ediţiei curente: „Dracula și cyberfiction”.
Articolul 2: Condiții de participare
2.1. Achitarea taxei de participare oferă posibilitatea unui vot eligibil pentru cele trei categorii de premii acordate operelor literare de literatură science-fiction și fantasy publicate în 2016.
Articolul 3. Taxa de participare
3.1. Până la data de 15 august 2017 taxa de participare este de 35 lei/persoană.
3.2. Între 16 august şi 07 septembrie va fi 45 lei/ persoană, iar în zilele festivalului 50 lei / persoană.
Articolul 4. Sistemul de achitare a taxei de participare
4.1. Achitarea taxei de participare se face prin cumpărarea unui tichet electronic, disponibil pe websiteul www.antares-club.ro .
4.2. Achiziţia tichetelor electronice poate fi făcută numai de utilizatorii înregistraţi pe www.antares-club.ro. Un utilizator poate cumpăra mai multe tichete, pentru participanţii care vor fi nominalizaţi pe contul său.
4.3. Plata se poate face prin virament bancar, online cu cardul sau în numerar la organizatori.
4.4. Achitarea taxei de participare garantează dreptul de vot al participantului la categoriile enumerate în cadrul Articolului 5.
Articolul 5. Categoriile de concurs
Roman SFFH, autor român, primă apariție 2016 (Lista nominalizărilor: http://antares-club.ro/romane-autori-romani-2016/ )
Debut SFFH în volum, autor român, primă apariție 2016(Lista nominalizărilor: http://antares-club.ro/debut-autori-romani-2016/)
Povestire SFFH, autori români, primă apariție 2016(Lista nominalizărilor: http://antares-club.ro/povestiri-2016/ )
Articolul 6. Tichetul de participant
Tichetul de participant include:
Participarea la toate activitățile desfășurate în cadrul AntareSFest 2017
Participarea la parada cosplay
Articolul 7. Cazarea
7.1. Organizatorii AntareSFest 2017 pun la dispoziția participanților cazare la hotelul Capitol din Brașov, Bd. Eroilor nr 19, camere cu două paturi, la prețul de 40 euro/camera/noapte, cu mic dejun inclus.
7.2. Participanţii care doresc oferte alternative de cazare pot contacta organizatorii festivalului pentru găsirea unor variante optime.
Articolul 8. Cocktail party
8.1. Taxa de participare la cocktail party cosplay include bufetul suedez şi câte o băutură din partea casei. Valoarea taxei urmează să fie stabilită în curând, organizatorii încercând să obţină condiţii financiare cât mai atractive.
Articolul 9. Taxa de stand de carte pentru edituri
9.1. Taxa de stand de carte pentru edituri este de 350 lei/ stand pentru o suprafață de 4 mp, (Asociația Antares Sci-Fi&Fantasy Club Brașov nu este plătitoare de TVA).
9.2. Taxa de stand carte este valabilă pentru toate cele trei zile ale AntareSFest 2017.
Articolul 10. Taxa de stand și taxa de participare
10.1. Directorul/reprezentantul legal al editurii care achită taxa pentru stand de carte nu mai plătește taxă de participare.
Articolul 11. Spațiul de expunere artiști plastici
11.1. Recepţia şi organizarea spaţiului de expunere şi a dotărilor aferente de către expozanți se efectuează de vineri, 8 septembrie 2017, începând de la ora 08:00 a.m.
11.2. Predarea spaţiului de expunere şi a dotărilor aferentede către expozanți se efectuează duminică, 10 septembrie 2017, nu mai târziu de ora 17:00 p.m.
Articolul 12. Programul AntareSFest 2017
12.1. Programul detaliat al AntareSFest 2017 este disponibil pe site-ul www.antares-club.ro și pe facebook: Sci-Fi & Fantasy-Antares-CLUB
12.2. Programul detaliat al AntareSFest 2017 va fi disponibil și în format tipărit, în revista festivalului care se va înmâna la sosire, fiecărui participant.
Articolul 13. Premii
13.1. Premiile AntareSFest 2017 Brașov
Participanţii vor putea vota la cele trei categorii, exclusiv prin vot electronic, începând cu data de 4 septembrie 2017. În data de 8 septembrie la ora 23.59, sistemul de vot va fi oprit.
Pentru fiecare categorie, vor putea fi selectate trei preferinţe: una de trei puncte, una de două puncte şi una de un punct.
Premiile vor fi acordate operelor literare care vor obţine cel mai mare punctaj, la fiecare caregorie în parte. Dacă cel mai mare punctaj va fi obţinut de mai mulţi, vor fi acordate premii ex-aequo.
13.2. Premiile Antares
Premii oferite de clubul Antares.
Articolul 14. Natura premiilor
14.1. Premiile acordate vor consta în diplome şi obiecte puse la dispoziţie de sponsori.
14.2. Nu se vor acorda premii în bani
Articolul 15. Manifestări
15.1. Sunt interzise orice fel de manifestări discriminatorii, instigatoare sau denigratoare prin care se efectuează propagandă politică sau religioasă
15.2. Se asigură respectul pentru diversitate, pentru valorile democratice și drepturile omului.
Articolul 16.Responsabilitate
16.1. Organizatorii nu sunt considerați răspunzători în cazul anulării, amânării sau modificării AntareSFest 2017 din cauza unor circumstanțe neprevăzute.
16.2. Pe întreg parcursul derulării AntareSFest 2017 și în toate acţiunile întreprinse în cadrul acestuia, participanții și voluntarii vor avea un comportament decent.
16.3. În caz de tulburarea liniștii și a desfășurării în bune condiții a festivalului, Organizatorul își rezervă dreptul de a solicita măsuri de remediere a unor situaţii contrare, inclusiv prin invitarea participantului/voluntaruluisă părăsească spaţiul destinat evenimentului.
Articolul 17. Acceptarea prezentului regulament
Participarea la concurs implică acceptarea integrală a prezentului regulament.
Autor Nic DobrePublicat pe 12 iulie 2017 12 iulie 2017 Categorii AntareSFest, Fără categorieLasă un comentariu despre Regulament AntareSFest 2017
Publicat în data de: 11-07-2017
Înscriere la AntareSFest 2017
Dacă doriţi să participaţi la AntareSFest, vă rugăm să parcurgeţi următoarele etape:
Vă înregistraţi ca utilizator al websiteului nostru, aici.
Veţi primi un email cu linkul necesar setării parolei. După setarea acesteia, vă puteţi autentifica pe website.
În meniul din partea dreaptră, secţiunea „Membri”, faceţi clic pe „AntareSFest 2017”. Sau apăsaţi aici (trebuie să fiţi autentificat ca să vedeţi conţinutul).
Pe primul rând veţi găsi un link de achiziţionare a tichetului electronic de participare. Important: preţul de 35 lei este valabil doar până la 15 august. După această dată, poate fi achiziţionat cu 45 lei.
Pentru rezervarea locurilor de cazare, vă rugăm să ne contactaţi pe email.
Vă stăm la dispoziţie dacă aveţi nelămuriri sau doriţi informaţii suplimentare. Şi aşteptăm cu nerăbdare să ne vedem în septembrie!
Autor Nic DobrePublicat pe 11 iulie 2017 12 iulie 2017 Categorii AntareSFest, Fără categorieLasă un comentariu despre Înscriere la AntareSFest 2017
Autor Nic DobrePublicat pe 8 aprilie 2017 28 iunie 2017 Categorii AntareSFest, Comunicate oficiale6 comentarii pentru Pregătiri pentru AntareSFest 2017 (ep.1)

References: Articolul 1

Articolul 2

Articolul 3

Articolul 4

Articolul 5

Articolul 6

Articolul 7

Articolul 8

Articolul 9

Articolul 10

Articolul 11

Articolul 12

Articolul 13

Articolul 14

Articolul 15

Articolul 16

Articolul 17